
OPĆINA ŽAKANJE

OPĆINSKI NAČELNIK


KLASA:  350-02/22-01/3
URBROJ: 2133-22-02-23-5
Žakanje, 20.02.2023.
Temeljem članka 64. Zakona o zaštiti okoliša (Narodne novine, 80/13, 153/13, 78/15, 12/18 i 118/18) i članka 24. Zakona o zaštiti prirode (Narodne novine, 15/18, 14/19 i 127/19). članka 29. stavka 6. Uredbe o strateškoj procjeni utjecaja strategije, plana i programa na okoliš (Narodne novine, 03/17) i članka 50. Statuta Općine Žakanje (Službeni glasnik Općine Žakanje, 01/21) Općinski načelnik Općine Žakanje dana 20.02.2023. godine donosi
ODLUKU

O pokretanju postupka ocjene o potrebi strateške procjene utjecaja na okoliš 

i ocjene o prihvatljivosti za ekološku mrežu 

za izradu IV. Izmjena i dopuna Prostornog plana uređenja 
Općine Žakanje sa smanjenim sadržajem
I. PRAVNA OSNOVA

Članak 1.

Ovom Odlukom pokreće se postupak ocjene o potrebi strateške procjene utjecaja na okoliš i ocjene o prihvatljivosti za ekološku mrežu (u daljnjem tekstu: Ocjena) IV. Izmjena i dopuna Prostornog plana uređenja Općine Žakanje sa smanjenim sadržajem (u daljnjem tekstu: IV. izmjene i dopune Plana), a temeljem mišljenja Karlovačke županije, Upravnog odjela za graditeljstvo i okoliš, Odsjeka za planske poslove i zaštitu okoliša (KLASA: 351-03/22-02/30, URBROJ: 2133-07-01/01-23-04, od 19. siječnja 2023.).
Članak 2.

Nositelj izrade IV. Izmjena i dopuna Plana i tijelo nadležno za provođenje postupka ocjene je Jedinstveni upravni odjel Općine Žakanje.

II. RAZLOZI DONOŠENJA IV. IZMJENA I DOPUNA PLANA
Članak 3.

Razlozi za donošenje IV. Izmjena Plana su:

1. Usklađenje postojećih i planiranje novih površina izdvojenih dijelova građevinskih područja gospodarske te komunalno servisne namjene sa potrebama gospodarskog razvoja Općine;
2. Usklađenje postojećih i planiranje novih površina građevinskih područja naselja za potrebe razvoja gospodarstva
3. Usklađenje površina građevinskih područja naselja i izdvojenih dijelova građevinskih područja naselja sa stanjem na terenu, kao i potrebama gradnje stanovnika i vlasnika nekretnina na području Općine, a u skladu s planskim mogućnostima 
4. Usklađenje tekstualnog dijela Plana sa zahtjevima korisnika prostora te potrebama razvoja Općine.
5. Usklađenje tekstualnog i grafičkog dijela Plana sa zakonskim obvezama, planovima višeg reda i uvjetima javnopravnih tijela.

III. CILJEVI I PROGRAMSKA POLAZIŠTA PROSTORNOG PLANA

Članak 4.

Cilj izrade IV. Izmjena i dopuna Plana je redefiniranje građevinskih područja naselja te izdvojenih dijelova građevinskih područja naselja i njihovo usklađivanje sa potrebama korisnika prostora, a sukladno iskazanom interesu.
Programska polazišta izrade IV. Izmjena Plana također se temelje na usklađenju sa prostorno planskim dokumentima šireg područja, odnosno više razine, kao u međuvremenu donesenim programima razvoja područja Općine Žakanje, a sve sa ciljem osiguranja prostorno planskih uvjeta za demografsku obnovu, gospodarski rast i održivi razvoj te podizanje životnog standarda stanovnika i korisnika prostora Općine Žakanje.
IV. REDOSLIJED RADNJI U POSTUPKU OCJENE

Članak 5.

U postupku Ocjene IV. izmjena i dopuna Plana provest će se radnje redoslijedom provedbe kako slijedi:
1. postupak ocjene za IV. Izmjene i dopune Plana započinje donošenjem ove Odluke,

2. pribaviti mišljenja tijela i/ili osoba određenih posebnim propisima, navedenih u članku 6. ove odluke o potrebi strateške procjene za IV. Izmjene i dopune Plana,

3. pribaviti mišljenje od Karlovačke županije, Upravnog odjela za graditeljstvo i okoliš, Odsjeka za planske poslove i zaštitu okoliša da li je za IV. Izmjene i dopune Plana potrebno provesti postupak glavne ocjene prihvatljivosti zahvata za ekološku mrežu prema Zakonu o zaštiti prirode (“Narodne novine” broj 80/13, 15/18, 14/19 i 127/19),
4. razmotriti pristigla mišljenja tijela i/ili osoba kojima je upućen zahtjev za mišljenje,
5. utvrditi treba li provesti postupak strateške procjene,
6. pribaviti mišljenje nadležnog ureda za poslove zaštite okoliša iz Karlovačke županije o provedenom postupku ocjene o potrebi strateške procjene, te
7. izraditi izvješće o provedenom postupku i o tome informirati javnost.
V. POPIS TIJELA I OSOBA KOJI SUDJELUJU U POSTUPKU OCJENE

Članak 6.

U postupku ocjene prema ovoj Odluci sudjelovat će slijedeća tijela i osobe:
1. Ministarstvo kulture, KONZERVATORSKI ODJEL U KARLOVCU, UI. Ambroza Vraniczanya 4, 47000 Karlovac

2. Ministarstvo zdravstva, Ksaver 200a, 10000 Zagreb
3. Hrvatske vode - VGI za mali sliv KUPA, Obala Frane Račkog 10,47000 Karlovac
4. Hrvatske šume, UŠP KARLOVAC, Put Davorina Trstenjaka 1,47000 Karlovac 
5. 
Karlovačka županija, Upravni odjel za gospodarstvo, Vraniczanieva 4, 47000 Karlovac
6. Karlovačka županija, Upravni odjel za graditeljstvo i okoliš, Odsjek za planske poslove i zaštitu okoliša, Križanićeva 11, 47000 Karlovac

7. Javna ustanova NATURA VIVA za upravljanje zaštićenim dijelovima prirode na području Karlovačke županije, Jurija Križanića 30, 47000 Karlova
8. Općina Kamanje, Kamanje 106, 47282 Kamanje

9. Općina Ribnik, Ribnik 4a, 47272 Ribnik

10. Općina Netertić, Netretić 3a, 47271 Netretić

11. Grad Ozalj, Kurilovac 1, 47280 Ozalj

Članak 7.

Općina Žakanje dužna je informirati javnost, sukladno odredbama Zakona o zaštiti okoliša (Narodne novine, 80/13, 153/13, 78/15, 12/18 i 118/18) i odredbama Uredbe o informiranju i sudjelovanju javnosti i zainteresirane javnosti u pitanjima zaštite okoliša (Narodne novine, 64/08), kojima se uređuje informiranje javnosti i zainteresirane javnosti u pitanjima zaštite okoliša.
Članak 8.

Ova Odluka stupa na snagu osmog dana od dana objave u „Službenom glasniku Općine Žakanje“.
NAČELNIK
Danijel Jurkaš

